Diari Oficial de la Generalitat Valenciana


Sumari del DOGV 5407, del 14-12-2006 (2006/14223)

Informació pública del PAI del sector SUZ-2 de sòl urbanitzable terciari a Albalat dels Sorells.
------------------------------------------------------------------------------------------------

### Dades del document

Número de DOGV
:   5407

Data del DOGV
:   14-12-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/14996


Organisme emissor
:   Mercadona, SA

Tipus de document
:   Anunci

Informació pública del PAI del sector SUZ-2 de sòl urbanitzable terciari a Albalat dels Sorells. [2006/F14385]  
El Ple de l'Ajuntament d'Albalat dels Sorells, en la sessió extraordinària del dia 3 d'agost del 2006, va acordar establir la gestió indirecta per al desenvolupament del programa d'actuació integrada del sector SUZ-2 de sòl urbanitzable terciari d'Albalat dels Sorells, i aprovar les bases particulars que regiran el concurs per a la selecció d'agent urbanitzador per gestió indirecta del programa d'actuació integrada per al desenvolupament de l'esmentat sector, les quals van ser publicades en el Diari Oficial de la Generalitat Valenciana número 5.333, de 28 d'agost del 2006.  
El sector SUZ-2 es projecta en la revisió del Pla General d'Ordenació Urbana sobre part dels terrenys del polígon 7 del cadastre de rústica d'Albalat del Sorells, partida Closa Miró, situats entre la CV-316, la N-340 i la CV-300.  
En el Diari Oficial de la Unió Europea núm. S181, de 22 de setembre del 2006, correcció d'errades en el Diari Oficial de la Unió Europea núm. S188, de 3 d'octubre del 2006, i en el Diari Oficial de la Generalitat Valenciana núm. 5358, de 2 d'octubre del 2006, correcció d'errades en el Diari Oficial de la Generalitat Valenciana núm. 5365, d'11 d'octubre del 2006, es va procedir a la informació pública del concurs per a la selecció d'agent urbanitzador per al desenvolupament del programa d'actuació integrada objecte del present edicte.  
La mercantil Mercadona, SA, exposa al públic durant el termini d'un mes, a comptar de la publicació d'este anunci en el Diari Oficial de la Generalitat Valenciana, els documents de la seua alternativa tècnica de programa d'actuació integrada.  
L'esmentada alternativa tècnica ha sigut protocol·litzada per Mercadona, SA, davant del notari d'Alboraya José María Cid Fernández, i se n'ha depositat també una còpia en l'Ajuntament d'Albalat dels Sorells.  
Qualsevol persona que ho desitge podrà comparéixer, en el referit termini, en horari de 09.30 a 14.00 hores, en la notaria de José María Cid Fernández, sítia a Alboraya, carrer Botànic Cabanilles, núm. 16-1, telèfons 828911702 i 336577728, per a obtindre còpia de l'acta de protocol·lització de l'alternativa tècnica de programa d'actuació integrada atorgada davant d'este mateix notari o sol·licitar que se li exhibisca esta, així com presentar al·legacions.  
Igualment podrà comparéixer en l'ajuntament, on està depositada una còpia de l'alternativa tècnica del programa d'actuació integrada, a fi d'examinar-la i presentar les al·legacions que estime convenients.  
Amb anterioritat a la publicació del present anunci, i en compliment del que establix l'article 134.4 de la Llei 16/2005, de la Generalitat, Urbanística Valenciana, s'ha remés el corresponent avís al domicili dels que consten en el cadastre com a titulars de drets afectats per l'actuació proposada.  
El present anunci es fa de conformitat amb l'article 134 de la Llei Urbanística Valenciana i l'article 293 del Reglament d'Ordenació i Gestió Territorial i Urbanística.  
L'avís als eventuals titulars desconeguts o de parador desconegut s'efectuarà addicionalment per mitjà de publicació en el Butlletí Oficial de la Província de València.  
Relació de titulars  
. Perfecto Claramunt Grafiada. c/ Pare Salvador, 20. 46185 Albalat dels Sorells.  
. Daniel Antonio Ruix Garcés. c/ Major, 86. 46392 Albalat dels Sorells.  
. José Vázquez García. c/ Mestre Melchor, 1. 46148 Albalat dels Sorells.  
. Elvira Gargallo Villacampa. c/ Gravador Esteve, 22. 46352 València.  
. Francisco Gallent Molla. c/ Major, 28. 46583 Albalat dels Sorells.  
. Vicente Samper Martínez. c/ Sant Jaume, 40. 46798 Albalat dels Sorells.  
. Amparo Gimeno Gimeno. c/ Sant Jaume, 40. 46466 Albalat dels Sorells.  
. Mª Carmen Burgos Hurtado. c/ Barraques, 4. 46073 Albalat dels Sorells.  
. Antonio Bestuer García. En el municipi. 46438 Albalat dels Sorells.  
. Descomptes. c/ Amadeu de Savoia, 21. 46741. València.  
. Polígon 7, parcel·la 47. No figura en la base de dades cadastrals.  
. Séquia sud. No figura en la base de dades cadastrals.  
. Séquia est. No figura en la base de dades cadastrals.  
. Séquia oest. No figura en la base de dades cadastrals.  
Albalat dels Sorells, 1 de desembre de 2006.. En representació de Mercadona, SA: José Manuel Saurí Santarufina.